ועדת הכלכלה, כנסת 17, פרוטוקול מספר 436, 2007-12-24 11:00

גלעד ארדן: שלום, אני פותח את ישיבת הוועדה.

גלעד ארדן: התקנות מבקשות לאשר הפחתה ביעד האיסוף שהושת על תאגיד המחזור בחוק המקורי, שלפיו היינו צריכים לעמוד בשנת 2007 ביעד איסוף של 85%.

גלעד ארדן: התקנות מבקשות להפחית את היעד ל-67%.

קריאה: 66%.

גלעד ארדן: בנוסח שאצלי כתוב 67%.

גלעד ארדן: אני מבין שאתמול המשרד הגיש תיקון, וביקש להפחית את זה ליעד של 66%.

גלעד ארדן: אדוני השר, בבקשה.

גדעון עזרא: במסמך שנמצא לפנינו, של אדם, טבע ודין, מצוין שאף שנה לא עמדו ביעדי האיסוף.

גדעון עזרא: המסקנה היא שאנו קבענו יעדי איסוף גדולים מדי בהתאמה לאוכלוסייה במדינת ישראל.

גדעון עזרא: אנחנו בדקנו את המצב בשנת 2007 באמצעות משרד של רואה חשבון, ומצאנו שבחצי השני של השנה היה איסוף יותר גבוה מאשר בחצי הראשון של השנה.

גדעון עזרא: על סמך הנתונים הללו קבענו 67% איסוף.

גדעון עזרא: בחצי השני של 2007 היו בעיות באיסוף בעקבות חקירת משטרה, שנפתחה בעקבות תלונה של תאגיד, וזה סגר את החברות לתקופה של חודש.

גדעון עזרא: גם השנה לא היה אינטנסיב ליצרנים ולרשתות לסייע באיסוף מוגבר, דבר שמקשה על האיסוף.

גדעון עזרא: אני מוכרח להגיד, שכאשר אתה מסתובב ברחבי מדינת ישראל אתה לא רואה את הבקבוקים הקטנים.

גדעון עזרא: אני לא יודע איפה כל הבקבוקים האל"ה נמצאים.

גדעון עזרא: אנחנו דיברנו על כך.

גדעון עזרא: ייתכן ומשקי הבית זורקים לאשפה בקבוקי בירה קטנים, שקונים בדרך כלל לבתים, ובקבוקי יין, אבל זה עדיין לא מסביר את העובדה שאנו לא מוצאים באף מקום את הבקבוקים שאפשר לקבל עבורם את הפיקדון.

גדעון עזרא: אנחנו גם קבענו, כי על מנת לסייע לתאגיד, בעקבות הצעה שהם הגישו, אנו נאפשר להם להגיש הצעה לכספים מקרן הפיקדון על מנת לשכלל את העבודה של התאגיד, עד אשר יאושר חוק גם לבקבוקים הגדולים.

גדעון עזרא: אני מקווה, שבתחילת ינואר 2008 אנחנו נקבל מהם את ההצעות ונדון בהן.

גדעון עזרא: אני מבקש מהוועדה, לאשר את יעד האיסוף לשנת 2007 שמסתיים עוד שבוע ימים.

דב חנין: אני לגמרי מסכים עם השר, שיש לנו בעיה מאוד גדולה בנושא מחזור.

דב חנין: אני גם מסכים עם השר לגבי התשובה האסטרטגית לבעיה.

דב חנין: יש לנו בעיה עם תאגיד המחזור.

דב חנין: תאגיד המחזור לא הוכיח את עצמו, ולכן אנחנו צריכים לשנות את חוק הפיקדון.

דב חנין: המשרד להגנת הסביבה יזם וגם אנחנו חברי הכנסת במקביל יזמנו את זה, ואני מקווה שהוועדה תגיע לשינוי גדול בחוק הפיקדון, על מנת להתמודד עם אותן בעיות רבות מאוד שהצטברו בחוק הזה.

דב חנין: לצערי הגדול, אני לא מסכים עם התשובה הטקטית של השר לגבי מה צריך לעשות כרגע.

דב חנין: אני חושב, שהפחתת יעדי האיסוף היא דבר לא נכון, היא המשך של מגמה שנמשכת בשנים האחרונות, שאנו משדרים לתאגיד האיסוף את המסר, שאפשר לא לעמוד ביעדים, זה יהיה בסדר, ומקסימום נתאים את עצמנו לאפשרויות שיש לתאגיד.

דב חנין: אני חושב, שהיעדים שקבעה הכנסת בחוק שהיא חוקקה הם יעדים מאוד סבירים, הם בנו מדרג עולה שהגיע ל-85% אחרי כמה שנים.

דב חנין: זה היעד שצריך לעמוד בו.

דב חנין: החוק גם קובע מה קורה אם לא עומדים ביעד הזה.

דב חנין: הציבור צריך לקבל מחדש כסף, צריך לקבל קנס מהתאגיד.

דב חנין: כאשר אנחנו מפחיתים היום את היעדים לאיסוף, המשמעות היא אי מחזור של 100,000,000 מיכלי משקה והעברת 50,000,000 שקלים מהצבור לכיסו של תאגיד המחזור.

דב חנין: אני חושב, שמי שאיננו עומד במטלות שהחוק מטיל עליו, לא זכאי לקבל פרס על כך.

דב חנין: לכן, אני הייתי מציע לוועדה לא לקבל את בקשתו של השר להפחתת היעדים.

גלעד ארדן: האם אדוני עיין בדוח רואה החשבון, שבדק את תאגיד המחזור בשנה הקרובה?

דב חנין: אני עיינתי בדוח, ואני חייב לומר שאני רואה בעיה מבנית בתאגיד מעבר לבעיות נקודתיות.

דב חנין: אני חושב, שהמנגנון הזה לא הוכיח עצמו, וכי אנו צריכים לעבור למנגנון אחר.

גלעד ארדן: את זה אדוני אמר.

גלעד ארדן: אני רק שואל, האם אדוני מודע לכך שאם התקנות לא יאושרו – ולא על פי טענתם, כי הרי תמיד אשפר לייחס לגוף שמנהל לגבי עצמו אינטרסנטיות מסוימת ובצדק – אבל משרד רואה חשבון קובע שהתאגיד מעל אחוז איסוף מסוים הופך לגירעוני.

גלעד ארדן: העלות המושתת עליו כדי לאסוף מעל אחוז מסוים, כל עוד לא שינינו את המודל ואין אחריות ישירה של היצרנים, הרי שיש סיכוי גבוה שאי אישור התקנות יביא לפירוקו של התאגיד.

גלעד ארדן: בסיטואציה הזו אדוני יקבל ההפך ממה שהוא מבקש מבחינת מחזור במדינת ישראל, עד אשר יהיה חוק חדש ומבנה חדש לכל התחום הזה.

דב חנין: השאלה שאדוני מעלה היא שאלה מאוד חשובה.

דב חנין: אני אענה לאדוני את התשובה שאני תמיד עונה.

דב חנין: כאשר אנו נתקלים בבעיה או בקושי תמיד יש שתי אפשרויות.

דב חנין: אפשרות אחת היא ללכת אחורה.

דב חנין: אפשרות שנייה היא לנסות לקפוץ קדימה.

דב חנין: אני לא חושב, שנכון להמשיך וללכת אחורה.

דב חנין: אנחנו הולכים אחורה מאז שנכנס החוק לתוקפו.

דב חנין: אנחנו ממשיכים במסורת בעייתית של הליכה אחורה בכל פעם.

דב חנין: אני חושב, שהעובדה שאנחנו הגענו שוב לצומת הבעייתי הזה, מחייבת אותנו לקפיצה קדימה.

דב חנין: הקפיצה האסטרטגית קדימה היא שינוי בחוק הפיקדון.

דב חנין: הקפיצה הטקטית קדימה היא מנגנון שייתן פתרון לשאלת האחריות לחובותיו של תאגיד המחזור, שצריך להשתלם בשל אי העמידה ביעדי האיסוף.

גלעד ארדן: אדוני לא השיב לשאלה.

דב חנין: השבתי לגמרי, אבל לא פירטתי.

גלעד ארדן: שאלתי, האם אדוני מודע לכך שכל עוד אין חוק אחר שמסדיר את הנושא, אם לא נאשר את התקנות יש סבירות די גבוהה שהתאגיד יתפרק והוא יהיה חדל פירעון.

דב חנין: אני מדבר ברמת המדיניות העקרונית.

גלעד ארדן: אין פה מדיניות עקרונית.

גלעד ארדן: יש פה תקנות לאישור, ויש השלכות לאישור או לאי אישור.

גלעד ארדן: האישור יקבע רף מופחת לשנת 2007, והאי אישור עלול להביא להתפרקות התאגיד.

גלעד ארדן: אתה צריך להתייחס לדברים האלה שהם במציאות, ולא רק לדברים בתיאוריה.

גלעד ארדן: זה נוח להתייחס לתיאוריה, אבל צריך להתייחס גם למציאות.

דב חנין: אדוני, הסיפור הזה נמצא אצל אדוני בוועדה.

דב חנין: מי שלא מקדם את חוק הפיקדון, עם כל הכבוד, זה אדוני והוועדה שהוא עומד בראשה.

גלעד ארדן: זו בקשה שהגיעה מהמשרד.

דב חנין: הפתרון המהותי נמצא בידנו.

דב חנין: אנחנו המחוקקים, אנחנו הכנסת.

דב חנין: חה"כ ארדן, אני מסכים איתך.

דב חנין: אנחנו בבעיה רצינית היום.

דב חנין: אנחנו צריכים למצוא פתרון היום.

גלעד ארדן: מעבר להאשמות שאני מוכן לקבל אותן באהבה, גם אם החוק יעבור מחר בבוקר הרי שברור לך שעד אשר תהיה מערכת השבה יעילה, ועד אשר ייפרסו במדינת ישראל כל אותן אלפי מכונות, בכל זאת ייקח פרק זמן.

גלעד ארדן: בפרק הביניים הזה מישהו צריך לתת מענה.

דב חנין: זה נכון.

דב חנין: זו שאלה מאוד מדויקת.

דב חנין: אני אתייחס לזה בהתאם לחוק הפיקדון.

דב חנין: אם נצליח לקדם אותו במהירות, אנחנו נצטרך לייצר מערכת של פתרונות מעבר, כולל תשובה לשאלות של איך האחריות עוברת מתאגיד המחזור ליצרנים.

דב חנין: בגדר הוראות המעבר האלה אני מוכן לגמישות, אדוני, ובלבד שאני רואה שאנחנו מתקדמים למשטר אחר.

דב חנין: אני לא מוכן להשלים עם זה, שקודמנו בתפקיד הזה שנה אחרי שנה מגיעים לכאן כדי לשים לפלסתר חקיקה שהכנסת חוקקה, ולהגיד לגורמים שלא עומדים באחריות הסביבתית שלהם: אנחנו מבינים, אתם מסכנים, אתם לא תעמדו בזה ותהיו לפני פרוק, ולכן אנחנו הולכים פעם אחר פעם לקראתכם.

דב חנין: הגיע הזמן שבנושאים סביבתיים לא נלך פעם אחר פעם לקראת אותם גורמים שלא ממלאים את תפקידם כמו שצריך.

אבשלום וילן: אדוני היושב ראש, אני חושב שביקורתו של חבר הכנסת חנין נכונה, אבל אסור במקרה הזה לשפוך את התינוק עם המים.

אבשלום וילן: המשמעות שלא לתמוך בפשרה הזו, זה שהתאגיד לא ימשיך לתפקד.

אבשלום וילן: עם זאת, אני מזדהה מאוד עם כל מה שאמר חבר הכנסת חנין לגבי ההמשך.

אבשלום וילן: אני כבר 6 שנים רץ ם החוק הזה, של להגדיל את הפיקדון לבקבוקים מעל ליטר וחצי והדיונים נתקעים.

אבשלום וילן: יש פה גורמים חזקים שלוחצים, ובסופו של דבר מגיעים לזכות וטו.

אבשלום וילן: אגיד בלשון זהירה, שהתאגיד איננו מגלה את האחריות הממלכתית הנדרשת בנושא הזה.

אבשלום וילן: כולם יודעים שיש יותר מדי גורמים אלימים, פליליים חמורים המעורבים בשוק הזה.

אבשלום וילן: לא התאגיד, לא המחוקק ולא משטרת ישראל מצליחים להשתלט על זה.

אבשלום וילן: להגיד, להשאיר עולם כמנהגו נוהג, זה לא נכון.

אבשלום וילן: אני בעד לאשר את זה, אבל שיהיה ברור שאנחנו חברי הוועדה נחליט, שאנחנו עכשיו לוקחים חצי שנה עד הקיץ, ואז או שמעבירים את החוק של המשרד ואת החוק הפרטי שלי, שהם היינו הך, ומרחיבים אותם על כלל הבקבוקים מעל ליטר וחצי.

אבשלום וילן: עם כל הכבוד אין בעיה לקות 1,000-1,500 מכונות.

אבשלום וילן: האוצר מטרפד את זה.

אבשלום וילן: תפסיקו לספר סיפורי מעשיות.

אבשלום וילן: זה אלף לילה ולילה.

אבשלום וילן: יש חצים ויש לוויינים בחלל, ומכונות אלמנטאריות כאלה אין.

אבשלום וילן: זה רק עניין של החלטה, ואז תוך חצי שנה הן יכולות לעמוד בכל סופרמרקט בישראל, ומתפקדות טוב.

אבשלום וילן: מה שעושים בשבדיה, בדנמרק ובנורבגיה אפשר לעשות גם פה.

אבשלום וילן: אנחנו לא פחות טובים מהן בהיי טק.

אבשלום וילן: אני כבר מכיר את המכונות האלה בעל פה.

אבשלום וילן: הכל סיפורי מעשיות.

אבשלום וילן: אם רוצים שיטת איסוף אחרת, בבקשה, תפרקו את התאגיד ותלכו לשיטת איסוף אחרת.

אבשלום וילן: זה לגיטימי.

אבשלום וילן: לא לגיטימי להיתקע 6 שנים במצב ביניים.

אבשלום וילן: אנחנו בסך הכל מורחים את עצמנו.

אבשלום וילן: סלח לי, אדוני, שאני קצת בוטה, אבל יש כבר עניין רגשי בסיפור הזה.

אבשלום וילן: כל החברות הגדולות, יצרני המשקאות, משחקים על זמן שאול.

אבשלום וילן: יש פה הרבה מאוד יצרנים שיש להם אינטרס, והם משחרים עם כל חברות הלוביסטים ועם כל הסיפור מסביב, משחקים משחק, כאשר איכות הסביבה בישראל נפגעת, הצרכן נפגע, והכסף המיועד לפיקדון לא הולך לפיקדון והאזרחים משלמים את המחיר.

אבשלום וילן: אני מוכן לרדת מהחוק שלי מול חלופה נאותה.

אבשלום וילן: אני לא מוכן שימשיכו לספר לנו סיפורים ולא לעשות דבר.

אבשלום וילן: במאי יהיה פסטיבל גדול, חגיגות שנות ה-60 עשינו הרבה מאוד, אבל את בפסולת של בקבוקים ופחיות אנו לא מסוגלים לטפל אחרי 60 שנה.

אבשלום וילן: בושה.

גלעד ארדן: תודה.

גלעד ארדן: אני מאוד מצטער על כך שאתה תולה את העיכוב בדיונים בחוק בלוביסטים.

גלעד ארדן: אני לא חושב שיש פה עיכוב, אלא בנושא שצריך ללמוד אותו לעומק.

גלעד ארדן: הכי קל להטיל רפש בחברי כנסת.

אבשלום וילן: הטלתי את האחריות על כולם: 3 ראשי ועדות, כל החברות הכלכליות, כל המשרדים מסביבי.

אבשלום וילן: חילקתי את האחריות על כולם.

אבשלום וילן: כבר 3 פעמים למדנו את הנושא.

יורם מרציאנו: במקרה של גלעד, הוא דווקא קידם את העניין.

אבשלום וילן: אני לא בא בטענות לגלעד.

אבשלום וילן: אני אומר שברצף של 6 שנים זאת התוצאה.

גלעד ארדן: אני לא קידמתי ולא לא קידמתי את העניין.

גלעד ארדן: התקיימו דיונים ככל שנדרש להבין את הנושא לעומק ולקבל תשובות על כל השאלות.

גלעד ארדן: הייתי רוצה לשמוע ממך, כמה עולה מכונה אחת כזו.

גלעד ארדן: עד היום לא הצלחתי לשמוע תשובה אמינה לנושא הזה.

גלעד ארדן: גם אני רוצה להבין, כמה יעלה להציב מכונות בכל רחבי ישראל.

אבשלום וילן: נכתבו על זה מספר עבודות.

אבשלום וילן: אני ראיתי לפחות 3 עבודות שעשו במשרד.

אבשלום וילן: אני ראיתי גם עבודות שנעשו בסקנדינביה.

אבשלום וילן: אנחנו כרגע לא בשיעור תיאורטי.

גלעד ארדן: אני שואל מבחינה מעשית כמה עולה מכונה כזו.

גלעד ארדן: אני רוצה להבין כמה עולה מכונה כזו.

548: 25,000 דולר.

דני מורגנשטרן: מכונה פשוטה עולה 10,000 דולר.

גדעון עזרא: יש את הנושא של המזהם משלם.

גלעד ארדן: גם אני תומך בזה.

דני מורגנשטרן: לא צריך מכונות.

דני מורגנשטרן: אפשר להסתדר גם בלי מכונות.

גדעון עזרא: השנה הלכנו על צמיגים.

גדעון עזרא: כל עוד שהיצרנים לא ישתתפו במבצע הזה, אנחנו נדרוך במקום.

גדעון עזרא: מאז שהחוק עבר בקריאה ראשונה בכנסת, כבר 9 חודשים, אנחנו לא הגענו לכלל דיון רציני בעניין.

גלעד ארדן: ברור אדוני.

גלעד ארדן: אנחנו לא רוצים לחזור על טעויות שהמשרד שלך עשה בעבר בחוק המקורי.

גדעון עזרא: אתה אמרת שתוך חודשיים נגמור את העניין.

גדעון עזרא: שעון החול עומד להסתיים.

גדעון עזרא: אני לא יודע את התאריך המדויק, אבל זה עניין של ימים.

גלעד ארדן: ה-60 ימים הסתיימו.

גדעון עזרא: עוד לא.

גלעד ארדן: אז הם צריכים להסתיים ממש בקרוב.

גלעד ארדן: אני ביקשתי לפני 10 ימים להיפגש עם אדוני, לפני שאני מביא את הנושא להכרעה.

גדעון עזרא: ברגע שביקשת ממני פגישה, אמרתי לך שאני אשמח לקיים פגישה.

גדעון עזרא: העיקרון שהמזהם הוא המשלם, הוא עקרון מהותי שבלעדיו לא נגיע לשום דבר.

גדעון עזרא: התאגיד יותר מדי מתנגד לחוק, כאשר הוא צריך להיות הגורם הראשון שיתמוך בחוק ושיהיה לו עורף תקציב, כדי שלא יבוא הנה בכל פעם ויבקש הפחתה ביעדי האיסוף.

גדעון עזרא: אם היצרנים היו שותפים, לא הייתם צריכים לבקש את הבקשה הזו.

גלעד ארדן: אדוני השר, מרכז המחקר והמידע של הכנסת הכין מסמך לקראת הדיון הזה, והם הטילו ספק בחוק.

גדעון עזרא: לי יש את המומחים שלי במשרד להגנת הסביבה.

גלעד ארדן: כל עוד הכנסת לא יכול לדעת בוודאות מה יהיו הסדרי ההשבה, זה לא יפעל.

גדעון עזרא: זו בעיה של היצרנים.

גדעון עזרא: היצרנים הם אלה שמפזרים את הבקבוקים, והם אלה שצריכים לאסוף אותם.

גדעון עזרא: השיטה תקבע על ידם.

גלעד ארדן: ואם זה יגרום לעלות כלכלית גבוהה.

גדעון עזרא: בשביל הגנה על הסביבה צריך לשלם.

גדעון עזרא: אנחנו חייבים את זה לציבור.

גלעד ארדן: נכון, וזה מאוד פופולארי לומר את זה, אבל עדיין צריך לקבוע מה הרף שצריך לשלם.

גלעד ארדן: אם הייתי אומר לך שכל בקבוק יעלה פי שניים ממחירו, לא היית אומר את זה כי לא היית עומד מול הציבור וגובה ממנו פי שניים על כל משקה ואומר לו: אתה מזהם ואתה תשלם.

גדעון עזרא: החוק דואג, שרשתות השיווק תתנהגנה אחרת, ושהיצרנים יתנהגו אחרת.

גדעון עזרא: כל אדם שירצה לקבל את כספו בחזרה, יוכל לקבל את כספו.

גדעון עזרא: המצב היום, הוא שהאזרח משלם מס הטמנה עבור בקבוקים שלא מגיעים ליעדם.

גדעון עזרא: הציבור משלם איך שלא יהיה.

גדעון עזרא: אנחנו רוצים מדינה נקייה.

גדעון עזרא: אין לנו דרך אחרת להגיע למדינה נקייה.

גדעון עזרא: אם מישהו חושב שאפשר להגיע למדינה נקייה על ידי פרסום בטלוויזיה, בבקשה.

גדעון עזרא: עד היום היצרנים לא עשו שום מאמץ.

גדעון עזרא: לאחרונה התחילו את הפרסום בטלוויזיה.

גלעד ארדן: מדינה נקייה זו מדינה נקייה מכל האשפה, וזה 6% מנפח האשפה.

יורם מרציאנו: אני רוצה לברך על ההצעה של השר גדעון עזרא.

יורם מרציאנו: אחרי הרבה מאוד דיונים, ההצעה שלו לרדת ל-67% במקום 85% היא בהחלטה תיטיב עם אוכלוסיות, שאני רואה עצמי מייצג אותן, אוכלוסיות חלשות.

יורם מרציאנו: חבל שחברי, חבר הכנסת דב חנין, לא נמצא פה.

יורם מרציאנו: לפחות באוזן שלי שמעתי אותו מטיח האשמות חמורות נגד התאגיד, שכביכול הוא זה שגרם למצב הזה, כולל האשמה חמורה של השתלטות של האנשים מהעולם התחתון על השוק הזה.

יורם מרציאנו: צריך לזכור שרק לפני מספר חודשים מי שחשף ועזר למשטרה להוקיע את אותם גורמים פליליים מתוך ענף המחזור, זה דווקא התאגיד ששיתף פעולה תוך כדי סיכון של אנשים מתוך התאגיד.

יורם מרציאנו: פה צריך לומר מילה טובה על אנשי התאגיד.

יורם מרציאנו: אני לא הדובר שלהם, אבל כך אני מתרשם מתוך התקשורת, מתוך ידיעה וממה שנאמר לנו על ידי נציגי המשטרה בפעם הקודמת.

יורם מרציאנו: נאמר לנו, שאלמלא שיתוף הפעולה של התאגיד, הם לא היו מגיעים לזה.

יורם מרציאנו: את זה צריך לומר פה ביושר רב.

יורם מרציאנו: לכן, להאשמות האלה נגד התאגיד אין מקום.

יורם מרציאנו: אדוני השר, אני מברך אותך ואני אתמוך בהצעה שלך.

גלעד ארדן: הגברת רונן, בבקשה.

548: אני רוצה להתייחס לכמה דברים שנשמעו פה.

548: לגבי התקנות והאחוזים שנקבעו, אני חושבת שבדיון שהיה עם אנשי המשרד ועם השר, הצלחנו לשכנע את השר ואת אנשי משרדו שעשינו את כל מה שביכולתנו לעשות במסגרת האמצעים שעומדים לרשותנו, על מנת להגיע לאחוזי האיסוף הכי גבוהים שמישהו במדינת ישראל היה יכול להגיע אי פעם.

548: אם רוצים לדבר על אוטופיה, על נורבגיה ועל דנמרק זה נפלא, אבל אנחנו בישראל.

548: חשוב להזכיר שאנחנו פועלים במסגרת החוק הקיים.

548: מערבבים פה כל מיני דברים, ומדברים על מה רוצים שיהיה.

548: מה רוצים שיהיה?

548: אם הכנסת תחליט, יהיה.

548: אם הכנסת לא תחליט, לא יהיה.

548: כרגע יש חוק קיים.

548: במסגרת החוק הקיים נקבעו אחוזים בלתי הגיוניים בעליל, שלא קיימים בשום מקום אחר בעולם לפרק זמן כל כך קצר, ברמה של איסוף.

548: צריך לזכור שאנחנו קיימים רק 5-6 שנים, והגענו להצלחה מאוד גדולה במסגרת התקציבים העומדים לרשות התאגיד.

548: אדוני היו"ר, אמרת שהיתה עבודה של משרד רואה חשבון חיצוני, שקבע את מה שקבע.

548: אנשי המשרד והשר התרשמו שאכן אלה הם האחוזים, ואנחנו עושים את זה ביעילות האפשרית.

548: צריך לזכור, כי מעל חודש ימים התאגיד היה סגור לפעילות, וגם זה השפיע על יכולת האיסוף שלנו.

גלעד ארדן: למה הוא היה סגור?

548: כי הממשלה סגרה אותו בעקבות הפעילות שחשפה את העבריינים שניסו להשתלט על התאגיד.

548: האיסוף מאוד נפגע.

548: צריך לזכור, שחלק מהאספנים הגדולים נעצרו, העסק שלהם הפסיק לעבוד והפסקנו לקבל מהם סחורה.

גלעד ארדן: המשטרה בעצם חיבלה בעבודת המחזור.

548: המשטרה עשתה עבודה מצוינת, אבל בפועל בחודשי הקיץ, בחודשי השיא, היינו בפעילות מאוד מוגבלת.

548: הדבר השלישי והאחרון שאני רוצה לומר, הוא שעושים פה מישמש שלם בין מחזור לבין ניקיון.

548: זה שהמדינה מלוכלכת וצריך לנקות אותה, זה משהו אחר.

548: כמה עולה לנקות את המדינה, אני לא יודעת.

548: צריכים לבדוק איך עושים את זה לא רק על ידי איסוף בקבוקים אלא גם על ידי תנופת אחרת שמתגלגלת בחוץ.

548: אם רוצים לדבר על מחזור, בואו נדבר על מחזור ואיך עושים את זה הכי נכון.

548: אני רוצה לתת נתון אחד, אדוני היושב ראש.

548: יצרני המשקאות מממנים קמפיין ברדיו ובטלוויזיה בחודשיים האחרונים.

548: ישנה ביקורת שאומרת, למה לא עשו את זה לפני חודש או חודשיים.

548: אני לא רוצה להתייחס לביקורת.

548: עכשיו עושים את זה.

548: אנחנו רואים שיש עלייה של 48% בהיענות של הציבור ובמחזור הבקבוקים הגדולים מאז שהחל הקמפיין.

548: אני חושבת, שזה הישג יוצא מן הכלל, וזה רק מחזק את הטענה שעם חינוך והשכלה ותשתיות נכונות הציבור במדינת ישראל משתף פעולה.

548: זה לא ציבור פרימיטיבי.

548: הוא לא חושב על זה, הוא לא מודע, אבל כאשר הוא שומע את זה ברדיו ורואה את זה בטלוויזיה ויש לו כלובים לא רחוק מהבית שלו, הוא גם יודע לתת לזה חשיבות.

548: 48% בחודש וחצי זה הרבה מאוד.

548: אני מציעה לכל חברי הכנסת לקחת את זה לתשומת לבם, ולהפנים שזו מגמה שצריך לקחת אותה בחשבון.

גלעד ארדן: אבל אנחנו לא יודעים מה היה אחוז האיסוף קודם.

548: אנחנו יודעים.

548: בסך הכל נאספה כמות שהיא בין 15% ל-16% מבין הבקבוקים הגדולים.

גלעד ארדן: לפני הקמפיין.

548: אם משווים את חודש נובמבר בשנת 2006 לנובמבר 2007 יש עלייה של 48%.

שי חרמש: האם רבע כבר נאסף בלי תמורה.

548: כן.

שי חרמש: מדובר ב- 22%.

גלעד ארדן: זה לפני הקמפיין או אחרי הקמפיין?

548: לפני הקמפיין אספו 15%-16% מכל הבקבוקים הגדולים, בלי קמפיין הסברה, סתם אנשים שיש להם מודעות.

548: עכשיו בחודש וחצי האחרון אנו רואים קפיצה.

גדעון עזרא: נחמה, האם את מדברת בשם התאגיד עכשיו?

גדעון עזרא: בשם מי את מדברת עכשיו?

גדעון עזרא: זה לא קשור לתאגיד ולא קשור להפחתה.

גדעון עזרא: אני לא מבין.

גדעון עזרא: יש כאן ברית לא כתובה.

גדעון עזרא: אני לא מבין אותך.

גדעון עזרא: באים היום לדבר על החוק הקיים, ולא על החוק הבא.

גדעון עזרא: אני לא מבין, את מי את מייצגת כאן.

548: אני לא מייצגת אף אחד.

548: אני נותנת נתוני מחזור.

גדעון עזרא: אבל זה לא נוגע לתאגיד בכלל.

548: זה נוגע לתאגיד, משום שהתאגיד הוא זה שמקדם את הנושא הזה.

גדעון עזרא: למה זה נוגע לתאגיד?

גדעון עזרא: התאגיד מטפל בבקבוקים הקטנים ולא בבקבוקים הגדולים.

548: נכון, אבל עד שלא יהיה שום שינוי התאגיד הוא הגוף היחידי שמתעסק במחזור.

גלעד ארדן: אדוני, אתה צריך לשמוח.

גלעד ארדן: היא בסך הכל מחזקת את הטענה, שאם היצרנים ישקיעו כספים ניתן להעלות את זה.

גדעון עזרא: נחמה אומרת, שהמספרים אליהם הגענו בבקבוקים הקטנים, 66%, זה הישג שאין כמותו בעולם.

גדעון עזרא: אם נגיע להישג כזה בבקבוקים הגדולים, אז לא יהיה הישג כמוהו בעולם.

548: מה שאתם תחליטו, בעקבות זה יפעלו.

גלעד ארדן: המסקנה שלה, היא שהיה צורך להטיל חובות ישירות על היצרנים.

גלעד ארדן: זה בסדר גמור.

גדעון עזרא: נכון, אבל זה לא קיים.

גלעד ארדן: כי בעבר הממשלה והכנסת טעו.

גדעון עזרא: היצרנים היו בהתחלה בתוך העסק, אבל הם יצאו ממנו.

548: רשתות השיווק יצאו ולא היצרנים.

גדעון עזרא: בחוק המקורי היצרנים היו.

גלעד אוסטרובסקי: אנחנו גורסים, שההפחתה הזו היא הפחתה חוזרת ונשנית, הפחתה פסולה מיסודה מכמה טעמים.

גלעד אוסטרובסקי: זו הפחתה שנעשית בדיעבד, וזאת לא היתה כוונת המחוקק.

גלעד אוסטרובסקי: זאת הפחתה שנעשית על פי הישגי התאגיד בפועל, ולא על פי כוונות או יעדי המחזור כפי שנקבעו בחוק הקיים ובתיקון החקיקה המוצע, 85%.

גלעד אוסטרובסקי: זו הפחתה המנוגדת ליעדים הישנים והחדשים.

גלעד אוסטרובסקי: זאת הפחתה המנוגדת להישגי פיקדון בעולם.

גלעד אוסטרובסקי: מה שאמרה נחמה רונן אינו מדויק.

גלעד אוסטרובסקי: בעולם מגיעים במנגנון של פיקדון ל-85%-95%, ואפילו 100%.

גלעד ארדן: יש לי שאלה אליך.

גלעד ארדן: אין ספק שהמודעות לחשיבות המחזור דורשת הטמעה.

גלעד ארדן: האם אתה עושה השוואה בין ישראל לבין מדינות שהחוק בנושא הזה קיים בהן אותו מספר שנים, או לבין מדינות בהן החוק הזה קיים הרבה יותר שנים, בין אם בצורה של החזרת בקבוקים לטובת מחזור ובין אם מדובר בהחזרת בקבוקים לצורך מילוי מחדש, שזה גם הרגל שסיגל את האנשים להחזרת בקבוקים לצורך מילוי מחדש.

גלעד אוסטרובסקי: אני בפירוש עושה את ההבחנה.

גלעד ארדן: באילו מדינות זה קיים רק 5 שנים.

גלעד אוסטרובסקי: רק באירופה יש 5-6 מדינות ויש עוד 13 מדינות בארצות הברית ובקנדה.

גלעד אוסטרובסקי: בגרמניה ובדנמרק החילו חוק פיקדון, ורק בשנים האחרונות, קרוב למועד בו התחילו את חוק הפיקדון בישראל, בתוך שנה ושנתיים הגיעו לשיעורי איסוף גבוהים של 85%-90%.

גלעד אוסטרובסקי: לכן, זה אפשרי.

גלעד אוסטרובסקי: גם החוק הישראלי הנוכחי דיבר על הדרגה והגענו ל-85% רק עכשיו.

גלעד אוסטרובסקי: זה אפשרי.

גלעד אוסטרובסקי: ההפחתה הנוכחית גוזלת 50,000,000 שקלים.

גלעד אוסטרובסקי: אני מפנה את זה לחבר הכנסת מרציאנו.

גלעד ארדן: לאיזה מדינות אתה מתכוונן בהן חוק הפיקדון פועל 4-5 שנים, ושם הגיעו לאיסוף של 85%

גלעד אוסטרובסקי: בדנמרק הוחל חוק פיקדון בשנת 2002.

548: בדנמרק יש חוק פיקדון כבר מאה שנה.

גלעד אוסטרובסקי: בדנמרק שנה לאחר שהוחל חוק הפיקדון נאספו 85%.

גלעד אוסטרובסקי: בתקשור ישיר שלי עם אנשי שר הסביבה, נאמר לי שהם רואים 85% ככישלון כי הם שואפים ל-95%.

גלעד אוסטרובסקי: בגרמניה בה יש חוק אריזות ותיק הופעל חוק פיקדון, בעיקר בגלל בעיית הלכלוך ברשות הרבים.

גלעד אוסטרובסקי: לפי ניתוח שלהם, הבקבוקים, למרות היותם מגזר קטן, תורמים ללכלוך.

גלעד אוסטרובסקי: בשנת 2003 הם הפעילו חוק פיקדון והם כבר עומדים בהישגים של 90%.

גלעד ארדן: אז הדוגמאות הן דנמרק וגרמניה.

גלעד אוסטרובסקי: אלה שתי הדוגמאות שריכזנו כאן.

גלעד ארדן: האם לדעתכם ההישגים שניתן להשיג מול הקהל בישראל זהים להישגים שניתן להשיג מול הקהל הדני והגרמני, מתוך ידיעה שבדנמרק ובגרמניה נושא המחזור קיים כבר שנים רבות.

גלעד ארדן: לפי המסמך של מרכז המחקר והמידע בגרמניה נושא המחזור קיים כבר מהמאה הקודמת והפעילו את חוק האריזות.

גלעד ארדן: בדנמרק, לדעתי, היה חוק פיקדון קודם לפני החוק הזה.

גלעד ארדן: אני רק מציין את העובדות האלה.

גלעד אוסטרובסקי: יעדי המחזור נקבעו על ידי המשרד להגנת הסביבה בחוק הקיים, והם נשמרים בתיקוני החקיקה, וזה לאחר מסמך כלכלי שבדק את ההיתכנות.

גלעד אוסטרובסקי: הנקודה הארכימדית פה היא בזה שהיצרנים לא מממנים את המערכת.

גלעד אוסטרובסקי: כל המחזור בכל העולם נעשה על ידי מימון יצרנים.

גלעד אוסטרובסקי: כאשר אומרת נחמה רונן שהיצרנים התחילו בקמפיין, זה נכון.

גלעד אוסטרובסקי: הם ממנו את הקמפיין הזה.

גלעד אוסטרובסקי: מה שאנחנו מבקשים, הוא שיממנו את חוק הפיקדון כפי שמוצע בתיקון החקיקה, ולא נחזור על הסאגה הזו שכל שנה 50,000,000 שקלים מועברים לתאגיד במקום להיות מושקעים בהרחבת התשתית לציבור שאין לו יכולת.

גלעד אוסטרובסקי: לכן, זה פוגע בראש ובראשונה באוכלוסיות החלשות שלא יכולות להחזיר.

גלעד אוסטרובסקי: זה ממעט את כל נושא המחזור בארץ, זה גורם לו להתפוגג.

גלעד אוסטרובסקי: מפרסמים כל מיני סיפורים על פשע, שהם בשוליים.

גלעד אוסטרובסקי: כל מה שצריך לעשות זה למחזר.

יורם מרציאנו: האם הפשע בענף המחזור הוא בשוליים?

גדעון עזרא: תן לי להגיד לך כמה מילים לגבי הפשע.

גדעון עזרא: בעקבות החקירה שהיתה אנשי התאגיד הפיקו את הלקחים, על מנת שמקרים כאלה לא יחזרו על עצמם.

גדעון עזרא: אני בטוח, שכך הם יעשו גם.

גדעון עזרא: כלומר, מה שהיה לא יהיה.

גדעון עזרא: ההתחלה היתה אצלם.

גדעון עזרא: הם הביאו זאת למשטרה.

גדעון עזרא: הם הפיקו את הלקחים, וזה לא יהיה עוד.

גדעון עזרא: לכן, לבוא ולדבר כל הזמן על ארגוני הפשיעה, זה לא לעניין.

גלעד אוסטרובסקי: אני רוצה לסיים את דבריי.

גלעד אוסטרובסקי: האיום בהתמוטטות התאגיד, הוא איום שמרחף מעל ראשנו, ואם הוא חוזר ונשנה והתאגיד לא יכול להגיע ל-85%, יפנה את מקומו לרעהו הטוב ממנו.

גלעד אוסטרובסקי: גם המלוכה עברה משאול לדוד, כי שאול לא הצליח לבצע את המטלות שהטילו עליו.

גלעד אוסטרובסקי: אם לא יעשו את זה והאיום הזה ירחף מעלינו ולא יקודם פה תיקון החקיקה, הסאגה הזאת תחזור והפגיע במחזור תמשך.

גלעד אוסטרובסקי: אני רוצה לומר עוד מילה לגבי הוולונטאריות.

גלעד אוסטרובסקי: גם המערכים הוולונטאריים המוצעים פה על ידי נחמה רונן, שזה בכלל לא המנדט שלה להתעסק בזה, עולים כסף.

גלעד אוסטרובסקי: כל המהלך הוולונטרי הזה נעשה רק על מנת לסכל את התיקון לחוק הפיקדון, והוא עולה כסף.

גלעד אוסטרובסקי: זה עולה כסף לפרוש מערך וולונטארי, והרבה כסף.

גלעד אוסטרובסקי: הכסף הזה צריך להיות מושקע בפיקדון.

גלעד אוסטרובסקי: כל הבחינה של יעדי האיסוף לא צריכה להיות על פי הישגי התאגיד.

גלעד אוסטרובסקי: נקודת האיזון איננה רלוונטית, ולכן ההפחתה איננה מוסרית, פוגעת בחלשים ומונעת את הרחבת תשתית המחזור.

גלעד ארדן: זה אולי לא המנדט שלה, אבל אני כיו"ר הוועדה מבקש ללמוד מניסיונה.

גלעד ארדן: חשוב לי שהיא תאמר את דעתה המקצועית בנושא הזה.

גלעד ארדן: אני מבין איפה היא עובדת ומי מעסיק אותה.

גלעד ארדן: דרך אגב, גם לך אין מנדט מכוח חוק לומר את הדברים הללו.

גלעד ארדן: כל אחד מתוקף הניסיון שהוא רכש בחיים אומר את מה שהוא אומר, ואז חברי הוועדה משתכנעים או לא משתכנעים.

גלעד ארדן: בואו נפסיק את הדיון, למי יש מנדט לומר כך או אחרת.

דני מורגנשטרן: אדוני היו"ר, אני חושב שיש כאן ליקוי מאורות.

דני מורגנשטרן: אני לא יודע מה לומר על ידידי השר גדעון עזרא.

דני מורגנשטרן: זה ליקוי מאורות שהוא מעלה כאן

דני מורגנשטרן: הצעה שעומדת בסתירה מוחלטת להצעת החוק הממשלתית, שממשלת ישראל כולה עבדה עליה במשך שנים.

גדעון עזרא: אתה יודע...

דני מורגנשטרן: אל תענה לי.

דני מורגנשטרן: לא הפרעתי לך.

גדעון עזרא: על מה אתה מדבר?

גלעד ארדן: אדוני השר, אני אתן לך להגיב באופן מלא על הדברים.

גלעד ארדן: דני, תהיה קצת יותר רגוע.

דני מורגנשטרן: חוק הפיקדון זה מפעל חיי.

גלעד ארדן: עדיין תהיה רגוע.

גלעד ארדן: גם אם זה מפעל חייך, ואני מכבד את זה, עדיין תהיה רגוע.

יורם מרציאנו: מה אתה עושה בדיוק שזה מפעל חייך?

גלעד ארדן: חבר הכנסת מרציאנו, תודה.

יורם מרציאנו: למה?

יורם מרציאנו: שיספר לנו מה הוא עושה.

דני מורגנשטרן: לי יש נתונים של החברות טמפו וקוקה קולה.

דני מורגנשטרן: במדינת ישראל בשנת 2006 נאספו 91.

דני מורגנשטרן: 65% מכלל 75,000,00 מיכלי הבירה הרב פעמיים של חצי ליטר.

דני מורגנשטרן: אגב, הנתון הזה התקבל מהחברות, משום שאני התבקשתי להכין חוות דעת מומחה כהגנה על יצרני הבירה כנגד תביעה ייצוגית שהגישו נגדן בסך 50,000,000 שקלים.

דני מורגנשטרן: הנתון הזה הוא נתון אמת, כי מקורו מהיצרנים עצמם.

גדעון עזרא: מאיפה אתה יודע שזו אמת?

דני מורגנשטרן: משום שהנתון הזה מדווח למכס.

דני מורגנשטרן: אני לא רוצה להיכנס לזה.

דני מורגנשטרן: הנושא הוא מאוד מורכב.

דני מורגנשטרן: מיכל זכוכית רב פעמי, כאשר הוא יוצא מהיצרן ומגיע אל היצרן ממלא המשקאות, הוא נחשב כחומר גלם.

דני מורגנשטרן: אין עליו מס קנייה ואין עליו מע"מ.

דני מורגנשטרן: משלמים עליו את המס קנייה ואת המע"מ רק כאשר הוא לא חוזר.

דני מורגנשטרן: מתי הוא לא חוזר?

דני מורגנשטרן: כאשר השחיתו אותו.

דני מורגנשטרן: לכן, מתבצעת הספירה של אלה שלא חוזרים.

548: זה פיקדון של 1.20 שקלים.

דני מורגנשטרן: אדוני היו"ר, אתה שאלת לגבי מדינות בעולם.

דני מורגנשטרן: המודל שאנחנו לקחנו, שקודמך בתפקיד, חה"כ פורז, לקח, והציג בפני חלק מהאנשים שיושבים כאן סביב לשולחן, כולל מנהלת הוועדה שיכולה להעיד אלף עדים, הוא המודל של שבדיה ונורבגיה.

דני מורגנשטרן: שם התאגיד הגיע ל-88% עד 96%, תלוי באיזה סוג אריזה מדובר.

דני מורגנשטרן: הנתונים בגרמניה הם שונים, כי שם מדובר בחוק אריזות משנת 1992.

דני מורגנשטרן: המטרה שם היא לשמר את הסף של 72% מהמיכלים הרב פעמיים.

דני מורגנשטרן: ברגע שהוא יורד, פקיד ולא שר חייב מנדטורית להחיל את חוק הפיקדון על המיכלים החד פעמיים.

דני מורגנשטרן: כך בתוך שנה העלו את זה מ-67% ל-73%.

דני מורגנשטרן: מה אני רוצה לומר?

דני מורגנשטרן: נאמרות כאן סיסמאות.

דני מורגנשטרן: ישנו תמריץ שמקבל כל רב אספן, שמביא לתאגיד למעלה מ-60,000 מיכלים.

דני מורגנשטרן: לא תפקידי לחפש, מיהם האנשים האלה ומאיזה עולם הם באים.

דני מורגנשטרן: אני רק אומר לך, שרבי האספנים באים מתוך עולם המשאיות והטנדרים ובעלי מגרשים שונים לאחסון, כי אלה תנאי היסוד כדי שתוכל לנייד כמות ונפח כזה של מיכלים.

דני מורגנשטרן: לכן, יש מי שאומר שהם כרישי הפשע.

דני מורגנשטרן: אגב, אפשר לסלק את כולם מתחום הפיקדון בצורה מאוד פשוטה.

גלעד ארדן: תתמקד בתקנות, כי אנחנו לא בדיון על החוק.

דני מורגנשטרן: אם התמריץ הזה שעומד היום על 4 אגורות יינתן בהתאם להצעת החוק שהניח גדעון עזרא על שולחן הוועדה שלך לכל בית מרכול, אתה תראה שלא יהיה גם מקום לתאגיד.

דני מורגנשטרן: כל אחד ימסור את הבקבוקים שלו בכל מקום.

דני מורגנשטרן: יש כאן הולכת שולל.

דני מורגנשטרן: אדוני היו"ר אנחנו כבר 6 שנים וחודשיים לאחר השקתו של החוק.

דני מורגנשטרן: אין מודל למידה.

דני מורגנשטרן: יושבת כאן מי שהיתה מנכ"לית משרד החינוך והתרבות, והיא אולי יכולה ללמד אותך מהו מודל למידה.

דני מורגנשטרן: כל שנה צריכים להשתפר הנתונים.

דני מורגנשטרן: הנתונים של התאגיד רק הולכים ויורדים, וזה בגלל שבעלי התאגיד רוצים לאסוף כסף.

דני מורגנשטרן: עם זה אנחנו נתמודד בבית משפט, ואתה מכיר את התביעה שלהם נגדי.

דני מורגנשטרן: אגב, היכן צולם הצילום שמוצג כאן?

דני מורגנשטרן: במזבלת ברקת ביום 19 לנובמבר 2007, בשעה 11:00 בבוקר, על רקע של מה שנותר מ-20,000 טון מיכלי בקבוקי זכוכית שמאוחסנים במזבלת ברקת.

דני מורגנשטרן: אני עוד לא ראיתי שכך מאחסנים זכוכית ומיכלי זכוכית במזבלה.

דני מורגנשטרן: לא שמעתי על מזבלה כעל מחסן, אבל זה כבר סיפור אחר.

גלעד ארדן: ומה לגבי התקנות?

דני מורגנשטרן: התאגיד הוא לא קדוש.

דני מורגנשטרן: אם מחר ייסגר התאגיד, אני אשמח.

דני מורגנשטרן: אני מכיר 40 יזמים, ואני אעביר לך את השמות שלהם, שימותו על הנושא כי אפשר לעשות בו כסף.

דני מורגנשטרן: המודעות חדרה אל הישראלי לאחר אותן 6 וחצי שנים.

דני מורגנשטרן: אני מבקש לא לאשר את בקשת השר.

דני מורגנשטרן: אני תמה על השר.

גלעד ארדן: האם אדוני רוצה להשיב?

גדעון עזרא: אם בשנה שעברה היו 65%, למרות שכתוב כאן 62%, זה לא אומר שאנו לא קבענו יעד יותר גבוה.

גדעון עזרא: אני אומר לך, שהשנה היו גורמים שמנעו מהם לעשות יותר ממה שרואה החשבון חשב.

דני מורגנשטרן: כשעושים סרטים שפועלים נגדך עם כלובים, שאומרים תטיל את זה לכלוב ואל תחזיר למקום.

גדעון עזרא: בררתי את זה.

גדעון עזרא: מסתבר שהשם של התאגיד היה בלי כסף.

גדעון עזרא: מי שמימן את זה היו היצרנים.

גדעון עזרא: אני גם מסכים איתך שהתאגיד צריך למלא את תפקידו, ולא להילחם בדברים האחרים.

גדעון עזרא: אני חושב, שבמצב הנוכחי עד אשר יאושר החוק הגדול, צריך לאפשר לתאגיד להשתפר ולאסוף פחות.

דני מורגנשטרן: אנחנו נסכים לא להסכים.

רונן אלבאום: אני מהנקודה הירוקה, מפעל שממחזר את הבקבוקים.

רונן אלבאום: אני חושש, שלאנשים לא נופלים האסימונים.

רונן אלבאום: אנחנו אוספים גם הרבה בקבוקים, בעיקר של ליטר וחצי, מתוך זרם האשפה.

רונן אלבאום: אנחנו רואים בזרם האשפה המון בקבוקי פיקדון.

רונן אלבאום: הבקבוקים האלה לעולם לא יגיעו לאל"ה.

רונן אלבאום: אל"ה עושה את המקסימום, אבל הם לא יכולים לאסוף יותר והם לא אשמים.

רונן אלבאום: הציבור אשם.

רונן אלבאום: מאחר ובמדינת ישראל אין תחנות למיון אשפה, בתוך האשפה הזו יש המון בקבוקים של פיקדון.

רונן אלבאום: באזור חיפה זה הולך לעברון או לכל מני מטמנות אשפה ביתית אחרות.

רונן אלבאום: בתוך האשפה הזו יש המון בקבוקים של פיקדון.

רונן אלבאום: אותה שכבה של דייגים, שעוברים בבתים ומנסים לדוג את הבקבוקים מתוך הפחים, לא מצליחים לדוג את הבקבוקים האלה כיוון שאנחנו הציבור הישראלי לא ציבור ממחזר.

רונן אלבאום: אין לנו מודעות.

רונן אלבאום: אנו זורקים את זה לזבל, והבקבוקים האלה מגיעים לאשפה.

רונן אלבאום: את זה אנחנו יודעים.

רונן אלבאום: אנחנו אוספים בקבוקים ממפעל קומפוסט עכו.

רונן אלבאום: אנחנו אוספים בקבוקים ממפעל אמיר בעפולה.

רונן אלבאום: שם האשפה הביתית עוברת במסוע וממיינים אותה.

רונן אלבאום: אנחנו רואים את אותם פועלים קשי יום שעומדים שם וממיינים את האשפה.

רונן אלבאום: כמו שהם מוציאים עבורנו את אותם בקבוקי ליטר וחצי מתוך הזבל שמגיעים אלינו למפעל למחזור, כך אנו רואים שאת בקבוקי הפיקדון הם מוציאים ואחר כך מחזירים אותם בצורה כזו או אחרת.

רונן אלבאום: בכל מדינת ישראל יש שניים וחצי מפעלים כאלה שממחזרים אשפה.

גדעון עזרא: יש 9 מפעלים.

רונן אלבאום: אין 9 מפעלים.

רונן אלבאום: כל אותו אחוז של בקבוקים שלא מגיעים לתאגיד אל"ה, נמצאים באשפה.

גלעד אוסטרובסקי: כי אין תשתית.

גלעד אוסטרובסקי: איך זה יגיע אם אין תשתית לציבור להחזיר את זה בכל מרכול ובכל מכולת?

גלעד ארדן: מר אוסטרובסקי, אני חושב שאתם עושים עוול לדיון הזה.

גלעד ארדן: אני מבין את עמדתכם בקשר לחוק הפיקדון החדש, שמרחיב ומטיל אחריות ישירה על הייצרנים.

גלעד ארדן: על פי החוק הקיים היום, שהתאגיד והיצרנים פועלים מכוחו, הם לא חייבים לשים ולו שקל אחד בקמפיינים שיעודדו את הציבור או יחנכו אותו.

גלעד ארדן: מה שהאדם הזה הסביר כרגע, הוא שבגלל שכרגע יש מצב קיים שאין מספיק מודעות בציבור בחשיבות של מחזור, יש הרבה בקבוקים שהולכים לאיבוד ואף אחד לא יכול להגיע אליהם כי הם נדחסים בזבל.

גלעד ארדן: בואו לא נפתח לדיון את השאלה, למה אין לאן להשיב את הבקבוקים, למה אין מספיק הסברה ולמה אין מספיק חינוך.

גלעד ארדן: יכול להיות שהם היו צריכים לעשות את זה אחרת, יכול להיות שהממשלה טעתה או הכנסת טעתה.

גלעד ארדן: המצב דורש תיקון מסוים, זה בטוח אבל זה לא היום.

גלעד ארדן: כרגע השאלה היא, האם להפחית את היעדים לשנת 2007 או לא.

יעקב כהן: אני חושב, שלא יעזור שיכניסו לי את זה לתודעה.

יעקב כהן: אני לא הולך להביא למחזור, אלא אשתי מורידה את הזבל לפח והיא תמשיך לעשות זאת, כיוון שאין לה לאן לקחת את זה.

יעקב כהן: המכולת לא רוצה לקחת את זה ממנה.

יורם מרציאנו: אתה במצב טוב.

יורם מרציאנו: אצלי אין פחים.

יעקב כהן: כמה שתעשה פרסום, אשתי והילדים יזרקו את זה לפח.

יעקב כהן: אם אני רוצה להגדיל את המחזור, צריך לוודא שהמכולת תקבל את המיכלים.

יעקב כהן: אם אני בא אליו עם המיכלים האלה אני מטרד.

יעקב כהן: לחלופין, אם התאגיד ישים מכונות של איסוף בכל פינה והבן שלי יידע שאם הוא מביא 10 בקבוקים הוא מקבל 5 שקלים, אז יש סיכוי שהוא יעשה זאת.

דוד אזולאי: אפשר לומר, שכל נושא חוק הפיקדון לא הצליח, וצריך למצוא דרך לתקן זאת.

דוד אזולאי: זה שמורידים היום את אחוזי האיסוף, זה בסדר.

דוד אזולאי: יחד עם זאת, יש פה גורם שלא מספיק משתפים אותו וזה תלמידי בתי הספר.

דוד אזולאי: לו היו משתפים את תלמידי בתי הספר ברעיון הזה של האיסוף, כולם היו יוצאים נשכרים.

דוד אזולאי: היום בתי הספר זועקים לכל שקל.

דוד אזולאי: זאת יכולה להיות הזדמנות בלתי רגילה בשבילם.

דוד אזולאי: אפשר לשים מתקנים בכל בית ספר ובכל מקום אחר.

דוד אזולאי: אם זה היה מתבצע, היינו מגיעים לתוצאה הרבה יותר טובה מכפי שהיא היום.

גלעד ארדן: אני רוצה להעמיד להצבעה את הצעת השר להגנת הסביבה.

קורא את נוסח ההצעה: בתוקף סמכותי לפי סעיף 23(א)(4א) לחוק הפיקדון על מכלי משקה, התשנ"ט-1999, ובאישור של הכנסת, אני מתקן תקנות אלה : בתקנה 6ב לתקנות הפיקדון על מכלי משקה, התשס"א-2001 – אחרי פסקה (4א) יבוא: "(4ב) 66% לפחות – עד יום כ"ב בטבת התשס"ח (31 בדצמבר 2007)" בפסקה (5), במקום "2007" יבוא "2008".

גלעד ארדן: מי בעד?

גלעד ארדן: ה צ ב ע ה בעד – 6 נגד – 1 נמנעים – אין התקנות אושרו.